# Efectes d'escriptori

&Mike.McBride; &Mike.McBride.mail;
&traductor.Antoni.Bella;
9 d'abril de 2021
Plasma 5.20
KDE KControl escriptori efectes

Aquest mòdul s'utilitza per a habilitar i configurar els efectes d'escriptori per al &plasma;.

La part principal d'aquesta pàgina és una llista de tots els efectes disponibles agrupats per Accessibilitat, Aparença, Focus, Animació d'ullada a l'escriptori, Eines Animació per a canviar d'escriptori virtual, Gestió de les finestres i Animació en obrir/tancar la finestra.

Utilitzeu la barra de cerca incremental per sobre de la finestra de la llista per a trobar elements de la llista.

Normalment no hi ha cap raó perquè els usuaris ho canviïn, però hi ha un botó de configuració per a modificar el filtratge de la llista per a mostrar aquests efectes.

La forma més fàcil d'instal·lar efectes nous és emprant la implementació integrada del KNewStuff en el &kwin;. Premeu el botó Obtén efectes nous d'escriptori... per a obrir un diàleg amb una llista dels efectes disponibles a Internet, i per a instal·lar i desinstal·lar aquests efectes.

Si us plau, cal tenir en compte que la modificació d'aquests valors predeterminats raonables pot trencar el sistema.

Marqueu un efecte a la llista per a habilitar-lo. Es mostrarà informació sobre l'autor i la llicència fent clic al botó informatiu al costat dret de l'element de la llista.

Alguns efectes tenen opcions de configuració, en aquest cas hi ha un botó de configuració a l'esquerra del botó informatiu. Feu-hi clic per a obrir un diàleg de configuració.

Per a veure un vídeo de vista prèvia d'un efecte, feu clic al botó .

Alguns dels efectes són mútuament exclusius. Per exemple, un només voldria activar l'efecte Maximitza o Làmpada màgica. Tots dos activats alhora resulta en el trencament de les animacions.

Per a efectes en un grup mútuament exclusius, la &IGU; utilitza botons d'opció i gestiona que només es pugui activar un d'aquests efectes.

Tots els efectes que no estan implementats pel dorsal de composició emprat actualment, de manera predeterminada restaran ocults (&pex;, els efectes OpenGL en utilitzar el renderitzador per programari).

De manera predeterminada també restaran ocults tots els efectes interns o auxiliars. Aquests són efectes que substitueixen la funcionalitat des del nucli del KWin o proporcionen interacció amb altres elements de l'intèrpret de l'escriptori.